Vežbe 4

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Probajte da napravite neku zabavnu fotomontažu, recimo kombinaciju neke životinje i nekog čoveka (nije obavezno naravno, izbor je vaš). Probajte da je onda obrađujete na razne načine da dobijete razne vizualne efekte. Postoji više načina da ubacite images (slike) u Wolfram Mathematica Jedan je da nađete slike na internetu (recimo u jpeg ili nekom drugom
standardnom formatu) i onda ih importujete pomoću Import funkcije (pogledajte u Help kako to radi).

Zadatak br 2

Izaberite neki tekst na engleskom sa Wikipedije. Napravite njegovu podrobnu analizu. Prvo, koliko taj tekst ima rečenica, reči i karaktera? Napravite WordCloud (bez reči koje se stalno ponavljaju kao što su the, a itd). Videćete da se neke reči javljaju najčešće. Proverite koliko se puta tačno javljaju te najčešće korišćene reči u tekstu i koliki je to procenat od svih reči u tekstu. Analizirajte sentiment (proverite to na Sentiment analysis) svake od rečenica. Kakvih rečenica ima najviše (pozitivnih, negativnih, ili neutralnih). Kakve još analize teksta bi mogle da vam padnu na pamet? Naravno, treba da koristite Help.

Zadatak br 3

Za razliku od Excel koji se lako unosi u WL, rad sa Word fajlom direktno je komplikovan zbog automatskog formatiranja u Wordu. Evo šta može da se uradi. Downloadujte word fajl tekst4.docx  i snimite ga kao plain text (to jest sa oznakom tekst4.txt) fajl. Onda ga unesite pomoću Import i analizirajte slično kao što ste uradili u prethodnom zadatku.

Zadatak br 4

Koristeći funkciju Table počnite od stringa “string” i liste brojeva dobijene

Range[2000,2018]

da programski dobijete listu stringova

{"string2000", "string2001",....}

Posle toga, umesto liste stringova treba da dobijete listu varijabli (simbola), naravno, opet programski

{string2000, string2001,....}